পঞ্চম টেস্টে অভিষেক ঘটল হনুমা বিহারির। প্রথম শ্রেণির ক্রিকেটে হনুমার গড়ই সব থেকে বেশি। অজি স্টিভেন স্মিথও হনুমার পিছনে। অর্থাৎ অভিষেক ঘটিয়েই অভিনব রেকর্ডের মালিক তিনি। এমন নজির খুব একটা নেই। 
টেস্ট অভিষেক হওয়ার আগে ৬৩টি প্রথম শ্রেণির ম্যাচ খেলেছেন হনুমা। সেই ম্যাচগুলো থেকে তাঁর  সংগ্রহ ৫,১৪২ রান। ১৫টি সেঞ্চুরি করেছেন তিনি। গড় ৫৯.৭৯।
ইন্ডিয়া-এ দলের হয়ে দক্ষিণ আফ্রিকা-এ দলের বিরুদ্ধে ম্যাচ জেতানো ১৪৮ রানের ইনিংস খেলেছেন হনুমা। তাঁকে বলা হচ্ছে নতুন ভিভিএস লক্ষ্মণ। হনুমার ছোটবেলার কোচ জন মনোজ বলেছেন, ‘‘বিহারি আন্তর্জাতিক ক্রিকেটে ঠিকঠাক সুযোগ পেলে আরও একটা ভিভিএস লক্ষ্ণণ হয়ে উঠবে। প্রথম শ্রেণির ক্রিকেটে এখন ওর গড়ই সবচেয়ে বেশি।’’
হনুমার অভিষেক ঘটেছে। কতদূর তিনি যেতে পারেন, সেটাই দেখার।